JP „VISOKO EKOENERGIJA“ d.o.o. Visoko
direktor

Broj: 1164-I/26
Visoko, 12.11.2026. godine	

	Na osnovu člana 11. Zakona o javnim preduzećima Federacije BiH („Službene novine Federacije BiH“ broj 8/05, 29/05, 81/08, 22/09 i 109/12), člana 339. Zakona o privrednim društvima („Službene novine Federacije BiH“, broj: 81/15 i 75/21), člana 20a, stav (2) Zakona o radu Federacije BiH („Službene novine Federacije BiH“, broj: 26/2016, 89/2018, 23/2020-odluka US, 49/2021-dr.zakon, 102/2021-dr.zakon, 44/2022 i 39/2024), Uredbe o postupku prijema u radni odnos u javnom sektoru u Zeničko - dobojskom kantonu („Službene novine ZDK“, broj: 2/24 od 02.02.2024. godine), člana 45. tačka k). Statuta JP „Visoko Ekoenergija" d.o.o. Visoko (broj: S-054-IV/22 od 17.11.2022. godine), Pravilnika organizaciji rada i sistematizaciji radnih mjesta, broj: PR-020-XIII/2025 od 24.02.2025. godine, Pravilnika o plaćama, dodacima i naknadama plaće, broj: PR-022-XIII/2025 od 24.02.2025. godine, dobivenih Saglasnosti od strane Osnivača, broj: 01/1-02-2311/26 od 09.11.2026. godine i Sindikata JP "Visoko Ekoenergija" d.o.o. Visoko, broj: 1161-II/26 od 11.11.2026. godine a u skladu sa Odlukom o objavi Javnog oglasa za popunu upražnjenih radnih mjesta "Saradnik u dežurnoj službi i hitnim intervencijama" i "Saradnik za izgradnju, pogon i održavanje gasne mreže" u JP "Visoko Ekoenergija" d.o.o. Visoko, broj: 1163-IV/26 od 12.11.2026. godine, direktor raspisuje:


	JAVNI OGLAS 	
za popunu upražnjenih radnih mjesta 
"Saradnik u dežurnoj službi i hitnim intervencijama"
 i "Saradnik za izgradnju, pogon i održavanje gasne mreže"
u JP "Visoko Ekoenergija" d.o.o. Visoko - na neodređeno vrijeme


I
Javno preduzeće „Visoko Ekoenergija“ d.o.o. Visoko, Kakanjska br.4., 71300 Visoko,raspisuje Javni oglas za popunu upražnjenih radnih mjesta:
- Saradnik u dežurnoj službi i hitnim intervencijama,	 na neodređeno vrijeme- 1 izvršilac i 
- Saradnik za izgradnju, pogon i održavanje gasne mreže, na neodređeno vrijeme - 1 izvršilac.

Izrazi koji se upotrebljavaju u ovom javnom oglasu, a imaju rodno značenje koriste se neutralno i odnose se jednako na muški i ženski rod.

II
RADNO MJESTO 1.Saradnik u dežurnoj službi i hitnim intervencijama

Opis poslova: 
U skladu sa djelatnostima za koje je preduzeće registrirano, opis navedenog zanimanja osim opisa po Standardnoj klasifikaciji zanimanja, obuhvata i sljedeće poslove: 
· prima i evidentira sve vrste poziva putem dežurnog telefona od strane kupaca i drugih lica te daje kratke, stručne i nedvosmislene upute o postupanju, 
· izdavanje naloga dežurnim ekipama za rad na intervencijama, te evidentiranje realizovanih naloga od strane dežurnih i drugih ekipa,
· prati i proučava propise, nove tehnologije i standarde iz domena službe,
· izvršava sve hitne intervencije.
· radi i sve ostale poslove za koje je kvalifikovan.

Pitanja na usmenom ispitu (intervjuu) će biti vezana za opis poslova iz Javnog oglasa.

RADNO MJESTO 2. Saradnik za izgradnju, pogon i održavanje gasne mreže

Opis poslova: 
U skladu sa djelatnostima za koje je preduzeće registrirano, opis navedenog zanimanja  osim opisa po Standardnoj klasifikaciji zanimanja, obuhvata i sljedeće poslove: 
· radne zadatke dobija od neposrednog rukovodioca,
· na osnovu radnog naloga, tehnoloških uputstava i normativa, priprema potreban alat, materijal i opremu za rad,
· kompletira dokumentaciju za radni nalog,
· izvodi radove na zavarivanju, montaži i polaganju čeličnih i polietilenskih gasnih mreža svih nivoa pritisaka,
· izvodi radove na preventivnom održavanju čeličnih i polietilenskih gasnih mreža svih nivoa pritisaka i priključaka,
· izvodi intervencije na čeličnim i polietilenskim gasnim mrežama i priključcima,
· izvodi radove na priključenju novih kupaca,
· kontrola izvođenja radova na zavarivanju, montaži i polaganju gasnih mreža i priključaka,
· vrši sva potrebna ispitivanja u skladu sa tehničkim propisima i pravi izvještaje o rezultatima ispitivanja,
· izvršava aktivnosti iz radnog naloga,
· priprema potrebnu dokumentaciju o izvedenim radovima,
· dostavlja izvještaje i zapisnike o izvršenim radnim nalozim,
· permanentno usavršavanje iz oblasti struke,
· radi ostale poslove za koje je kvalifikovan.

Pitanja na usmenom ispitu (intervjuu) će biti vezana za opis poslova iz Javnog oglasa.

III
Kandidati za radna mjesta "Saradnik u dežurnoj službi i hitnim intervencijama" i "Saradnik za izgradnju, pogon i održavanje gasne mreže" u JP "Visoko Ekoenergija" d.o.o. Visoko moraju ispunjavati sljedeće opće i posebne uslove:

A / OPĆI USLOVI (za oba radna mjesta)

1. da je državljanin Bosne i Hercegovine,
2. da je stariji od 18, a mlađi od 65 godina života,
3. da je kandidat zdravstveno sposoban za obavljanje poslova utvrđenih za to radno mjesto,
4. da se protiv kandidata ne vodi krivčni postupak,
5. da kandidat nije kažnjavan.

B / POSEBNI USLOVI

za RADNO MJESTO 1. Saradnik u dežurnoj službi i hitnim intervencijama:
1. završena SSS, mašinska stručna škola,
2. 6 (šest) mjeseci radnog staža u struci,
3. poznavanje programskog paketa MS Office i poznavanje rada na računaru pod operativnim sistemom Windows,
4. posjedovanje važeće vozačke dozvole „B“ kategorije i sposobnost samostalnog upravljanja motornim vozilom navedene kategorije (aktivan vozač).

Dopunska znanja:
završena obuka iz gasne tehnike, 
poznavanje tehničkih propisa i standarda iz oblasti gasne tehnike, 
poznavanje zakonskih propisa, 
poznavanje procesa transporta i distribucije prirodnog gasa,
poznavanje postrojenja, opreme i instalacija gasnog sistema.
	
	Pripadajuća osnovna neto plaća je utvrđena pravilnikom.


za RADNO MJESTO 2.	Saradnik za izgradnju, pogon i održavanje gasne mreže:
1. završena SSS stručnog smjera / VKV,
2. 1 (jedna) godina radnog staža u gasnoj struci,
3. poznavanje programskog paketa MS Office i poznavanje rada na računaru pod operativnim sistemom Windows,
4. posjedovanje važeće vozačke dozvole „B“ kategorije i sposobnost samostalnog upravljanja motornim vozilom navedene kategorije (aktivan vozač).

Dopunska znanja:
završena obuka iz gasne tehnike, 
poznavanje procesa transporta i distribucije prirodnog gasa,
poznavanje postrojenja, opreme i instalacija gasnog sistema,
poznavanje relevantnih procedura za rad i propisa o sigurnosti i zaštite na radu.
	
	Pripadajuća osnovna neto plaća je utvrđena pravilnikom.
IV
POTREBNI DOKUMENTI:

Uz svojeručno potpisanu prijavu na Javni oglas sa kraćom biografijom (CV), naznačenom adresom stanovanja, brojem telefona i e-mail adresom kandidata, te sa naznakom dokumentacije koju kandidat prilaže uz prijavu na Javni oglas, potrebno je dostaviti sljedeću dokumentaciju (original ili ovjerenu kopiju), kojima se dokazuje ispunjavanje traženih općih i posebnih uslova. Ukoliko se dostavlja kopija, ovjera ne može biti starija od 3 mjeseca.

1. Prijava na Javni oglas sa navedenim dokumentima koji se dostavljaju.
2. Uvjerenje o državljanstvu.
3. Izvod iz matične knjige rođenih.
4. Dokaz o vrsti i stepenu školske spreme ( diploma ili uvjerenje o završenom srednjem obrazovanju, iz kojih se vidi da je kandidat sa uspjehom završio obrazovanje čime je stečeno potrebno zvanje).
Napomena: Neće se uzeti u razmatranje prijave kanditata koji kao dokaz o traženom obrazovanju dostave svjedodžbe o završenom I, II, III i IV razredu srednje škole, a uz navedene svjedodžbe ne dostave diplomu ili uvjerenje ili svjedodžbu o završenom obrazovanju.
5. Potvrda o radnom stažu u struci nakon sticanja zvanja.
Napomena:Kao dokaz o radnom stažu neće se uzimati u razmatranje radna knjižica, pisma preporuke i Ugovori o djelu.
6. Ovjerena kopija važeće vozačke dozvole „B“ kategorije i svojeručno potpisana izjava kandidata da aktivno i samostalno upravlja motornim vozilom „B“ kategorije.
7. Dokaz o poznavanju programskog paketa MS Office i poznavanju rada na računaru pod operativnim sistemom Windows.
8. Dokaz o završenoj obuci iz gasne tehnike ( za oba radna mjesta ).
9. Dokaz o poznavanju procesa transporta i distribucije prirodnog gasa, postrojenja, opreme i instalacija gasnog 
    sistema ( za oba radna mjesta ).
10. Dokaz o poznavanju tehničkih propisa i standarda iz oblasti gasne tehnike i poznavanju zakonskih propisa
(za radno mjesto 1. Saradnik u dežurnoj službi i hitnim intervencijama ).
11. Dokaz o poznavanje relevantnih procedura za rad i propisa o sigurnosti i zaštite na radu 
( za radno mjesto 2. Saradnik za izgradnju, pogon i održavanje gasne mreže).
12.Uvjerenje o nevođenju krivičnog postupka, kandidati koji budu izabrani, obavezni su isto dostaviti u roku 
     od 15 dana od dana prijema obavještenja o izboru kao najboljeg kandidata.
13.Uvjerenje o nekažnjavanju, kandidati koji budu izabrani, obavezni su isto dostaviti u roku od 15 dana od 
     dana prijema obavještenja o izboru kao najboljeg kandidata.
14.Uvjerenje o radnoj sposobnosti - ljekarsko uvjerenje, kandidati koji budu izabrani,obaveznisu isto dostaviti 
     u roku od 15 dana od dana prijema obavještenja o izboru kao najboljeg kandidata.

Napomena: 
Kao dokaz za tačke 8-10 će se uzeti u razmatranje Uvjerenje o položenom ispitu u skladu sa G 600 "Tehnička pravila za gasne instalacije" i drugim relevantnim tehničkim pravilima.   


V
NAPOMENE:

Za oba radna mjesta je predviđen probni rad od 6 (šest) mjeseci.

Proces izbora kandidata, koji blagovremeno dostave svu dokumentaciju i koji budu ispunjavali sve opće i posebne uslove iz Javnog oglasa, će se zasnivati na razmatranju dostavljene dokumentacije i održanom usmenom ispitu (intervjuu) sa svakim od kandidata.

Kandidati koji blagovremeno dostave urednu i potpunu dokumentaciju bit će obavješteni o terminu i mjestu održavanja intervjua dostavom skenirane obavjesti na e-mail adresu kandidata, najmanje pet dana prije održavanja intervjua, te će ista obavjest biti postavljena na web stranicu i oglasnu ploču društva.

Kriterij na osnovu kojih će Komisija vršiti bodovanje kandidata zasniva se na razmatranju dostavljene dokumentacije, rezultatima održanog usmenog ispita  (intervjua), predznanje o poslu, motivisanost/entuzijazam, relevantno radno iskustvo, analitičke sposobnosti, sposobnosti iznalaženja rješenja, vještina komunikacija i potencijal za razvoj.

Neuredne, nepotpune i neblagovremene prijave kandidata neće se uzimati u razmatranje, te će takve prijave Komisija odbaciti Zaključkom koji će se dostaviti na adresu podnosioca prijave. 

Tekst Javnog oglasa za radna mjesta "Saradnik u dežurnoj službi i hitnim intervencijama" i "Saradnik za izgradnju, pogon i održavanje gasne mreže" u JP „Visoko Ekoenergija“ d.o.o. Visoko objavit će se u dnevnom listu Oslobođenje, na web stranici JP „Visoko Ekoenergija“ d.o.o. Visoko, te će se dostaviti Osnivaču radi objave na web stranici. Integralni tekst Javnog oglasa objavit će se na web stranicama Poslodavca i Osnivača, dok će se u dnevnom listu Oslobođenje objaviti obavijest o Javnom oglasu. Javni oglas dostavlja se Javnoj ustanovi Službi za zapošljavanje Zeničko-dobojskog kantona najkasnije na dan objave u dnevnom listu, radi objavljivanja na web stranici Službe. 

Rok za podnošenje prijava na ovaj Javni oglas  je 8 (osam) dana, počev od datuma posljednje objave ovog Javnog oglasa u sredstvima javnog informisanja. 

Po okončanju postupka po ovom Javnom oglasu, JP „Visoko Ekoenergija“ d.o.o.Visoko se ne obavezuje vršiti povrat priložene dokumentacije kandidata. Povrat dokumentacije vrši se na osnovu ličnog Zahtjeva kandidata, uz predočenje lične karte u roku od šest mjeseci od dana završetka konkursne procedure. 

Prijave sa traženom dokumentacijom kandidati mogu dostaviti lično u zatvorenoj koverti ili preporučenom poštom na adresu:

JP „VISOKO EKOENERGIJA“ d.o.o. Visoko,
Ulica Kakanjska br.4
71300 Visoko

- Za Komisiju za provođenje Javnog oglasa-

sa naznakom:
"NE OTVARAJ-PRIJAVA NA JAVNI OGLAS
ZA RADNO MJESTO - (navesti naziv radnog mjesta)"






JP "Visoko Ekoenergija" d.o.o. Visoko
Direktor
Senad Jahić	

